tartuNLP/wikipedia-smugri-20251201 huggingface dataset:
Finnish Gold

Finnish Gold (FIG) on suomalainen demoskeneryhmä, joka vaikutti lähinnä Commodore 64:n parissa 1980-luvulla. Sen nimissä julkaistiin myös ensimmäinen suomalainen Amiga-intro. Ryhmän jäseniä ovat olleet muun muassa koodaaja Juha "FCS" Granberg, musiikkia tehnyt Sami "Rock" Seppä sekä "swapperit" "Gallstone" ja "Spemu". 
Finnish Gold aktivoitui jälleen uudestaan vuonna 2015, kun Sami "Rock" Seppä alkoi luoda uutta musiikkia Commodore 64:llä. Hän osallistui Classic SID Composer Remix Challenge 2015 kilpailuun (The Commodore 64 Scene Database sivusto) kappaleella Biggles Remix ja voitti kilpailun. Vuoden 2021 tammikuussa, yli 30 vuoden tauon jälkeen, Finnish Gold julkaisi uuden täysipitkän demon nimeltä "Rebirth", jonka kehitystä saattoi seurata suoratoistopalvelu Twitchissä.
Negură Bunget

Negură Bunget on romanialainen black metal -yhtye. Se perustettiin loppuvuodesta 1994. Yhtyeen ensimmäinen demo ilmestyi 1995 ja ensimmäinen täysimittainen albumi 1996.
Perustajajäsenet olivat Hupogrammos Disciple's (kitara, koskettimet, laulu) ja Negru (rummut). Yhtye levytti samana vuonna ensimmäisen demonsa "From Transilvanian Forest" - tuolloin vielä nimellä "Wiccan Rede". Demon äänittämisen aikaan Wiccan Rede oli trio mutta kolmas jäsen, Aiwazz Valah Disciple, erosi yhtyeestä pian demon valmistuttua. Demo sai menestystä ja yhtye levytti pian toisen albuminsa uudella nimellä. Sen jälkeen yhtyeessä on ollut useita tilapäisiä jäseniä, etupäässä kosketinsoittajina. Yhtyeen nykyinen kokoonpano on: Hupogrammos Disciple´s (kitara, laulu), Sol Faur Spurcath (kitara) ja Negru (rummut).
RTÉ One

"RTÉ One"' on Irlannin vanhin televisiokanava, joka on myös suosituin. RTÉ Onen omistaa Irlannin yleisradio Raidió Teilifís Éireann. Ensimmäinen lähetys RTÉ Onella esitettiin 31. joulukuuta 1961. Kanava näkyy kaikkialla Irlannissa, paitsi Pohjois-Irlannissa, jossa se näkyy vain lautasantennin kautta. Kanava esittää ohjelmaa 24 tuntia vuorokaudessa. Kanava esittää muun muassa seuraavia ohjelmia: Greyn anatomia, EastEnders ja Teho-osasto. Suurin osa ohjelmista on englanninkielisiä.
Power Macintosh 7100

Power Macintosh 7100 on Apple Computerin 14. maaliskuuta 1994 julkaisema tietokone, joka oli suorituskykyisempi versio Power Macintosh 6100 -mallista pakattuna Macintosh IIvx:n vaakamalliseen koteloon. Alkujaan 66 MHz:n kellotaajuudella toimiva laite päivitettiin 80 MHz:iin 3. tammikuuta 1995. Power Macintosh 7100 -malleista oli myös AV-multimediaversiot. 7100-sarjan mallien valmistaminen lakkautettiin 6. tammikuuta 1996.
 videomuistia 1 Mt, laajennettavissa 2 Mt:n saakka
Tekniset tiedot.
Power Macintosh 7100:n 66 MHz:n ja 80 MHz:n malleista oli AV-lyhenteellä nimetyt multimediaversiot. Multimedialiitäntöjen lisäksi AV-malleissa oli vakiona 2 Mt PDS-kortin videomuistia.
Frederick Chiluba

Frederick Jacob Titus Chiluba (30. huhtikuuta 1943 – 18. kesäkuuta 2011) oli sambialainen poliitikko, joka toimi maansa toisena presidenttinä vuosina 1991–2001.
Chiluba kasvoi Ndolassa. Hän oli mukana perustamassa Movement for Multiparty Democracy -puoluetta vuonna 1990. Chiluban valitseminen maan presidentiksi seuraavana vuonna lopetti 27 vuotta vallassa olleen Kenneth Kaundan hallinnon. Chiluba valittiin uudelle viisivuotiskaudelle vuonna 1996. Jotkut ehdokkaat kuitenkin kyseenalaistivat Chiluban soveltuvuuden presidenttiehdokkaaksi, koska arvelivat hänen tai hänen isänsä olleen zairelaista alkuperää.
Chiluba erosi vuonna 2001 toisesta vaimostaan Verasta, jonka kanssa hänellä oli neljä lasta. Hänellä oli toiset neljä ensimmäisen vaimonsa kanssa. Hän meni myöhemmin kolmannen kerran avioon, Regina Mwanzan kanssa.
Vuonna 2002 Chiluban korvasi Sambian presidenttinä Levy Mwanawasa. Chiluba oli toiminut heinäkuusta 2001 tammikuuhun 2002 Afrikan yhtenäisyysjärjestön puheenjohtajana.
Vuonna 2007 Chiluba tuomittiin Britanniassa 32 miljoonan euron kavalluksesta ja siirrosta englantilaisille pankkitileille. Chiluba määrättiin maksamaan rahat takaisin Sambian valtiolle, mutta hän ei noudattanut päätöstä, vaan moitti oikeusistuinta rasismista. Päätöstä ei pantu täytäntöön Sambiassa. Chilubaa vastaa nostettiin oikeusjuttu myös hänen kotimaassaan 350 000 euron kavalluksista, mutta oikeus vapautti hänet näistä syytteistä vuonna 2009.
Frederick Chiluban leski Regina Chiluba joutui vuonna 2014 yhdistetyksi nigerialaishuijaukseen. Kyseessä oli tapaus, jossa Regina Chiluban väitettiin sijoittavan lontoolaiseen pankkiin tallettamiaan varoja suomalaisen Sunny Car Center -autoliikkeen rakennushankkeeseen 33,6 miljoonan euron arvosta. Regina Chiluban tiedottaja kertoi Iltalehdelle, ettei Chiluballa ollut asian kanssa mitään tekemistä, tällä ei ollut hallussaan väitettyjä rahoja eikä pankkitiliä Lontoossa. Vuonna 2017 kuollut Regina Chiluba ei todennäköisesti ollut itse edes tiennyt joutuneensa sekoitetuksi mukaan Sunny Car Center -jupakkaan.
Barawertornis

Barawertornis tedfordi oli Dromornithidae-heimoon kuuluva sorsalintu. Se eli oligoseeni-kaudesta mioseeni-kauteen.
Kuten kaikki Dromornithidae-heimon jäsenet, "Barawertornis" oli lentotaidoton kasvinsyöjä, joka asui Australian metsissä. Se painoi 80–95 kiloa.
Aku Aku

Aku Aku on kuvitteellinen hahmo, joka esiintyy "Crash Bandicoot" -pelisarjassa. Aku Aku on vanhan noitatohtorin henki, joka esiintyy leijuvan voodoo-naamarin muodossa. Lähes jokaisessa "Crash Bandicoot" -pelissä Aku Aku liittoutuu Crash Bandicootin ja Coco Bandicootin kanssa auttaakseen heitä estämään pelin konnahahmojen, kuten Tri. Neo Cortexin suunnitelmat.
Peleissä "Crash Bandicoot", ' sekä ' Aku Aku toimii pelaajan suojakilpenä vihollisia vastaan. Crash voi rikkoa laatikoita, ja jos hän löytää laatikosta Aku Akun kaltaisen maskin, suojelee Aku Aku häntä yhdeltä iskulta vihollista vastaan. Pelaajan löydettyä toisen Aku Akun hän kestää kaksi vihollisen iskua, ja kun pelaaja kerää kolme naamaria vahingoittumatta välillä, muuttuu Crash hetkellisesti kuolemattomaksi. Kuolemattomuuden pelaaja menettää vain, jos Crash putoaa kuiluun tai veteen.
Aku Akulla on ilkeä kaksoisveli Uka Uka, joka taistelee Tri. Neo Cortexin rinnalla ja johtaa pahojen hahmojen joukkoa.
Peleissä "Crash Team Racing" ja "Crash Nitro Kart" Aku Aku neuvoo pelaamisen perusteet pelaajalle ja pelissä "Crash Bash" Aku Aku johtaa hyvyyden joukkoja. Pelissä "Crash Boom Bang!" hän antaa neuvoja ja pelessä "Crash of the Titans" ja "Crash Mind over Mutant" häntä voi käyttää skeittilautana tai kilpenä. Peleissä ', ', ', "Crash Twinsanity" ja ' hän suojelee Crashia kuten tavallisesti. Aku Aku ei ollut pelissä "Crash Tag Team Racing" hyvisten suojelija, hän teki vain pienen cameo-roolin radassa Tiki Turbo. Siinä hän oli ammuttava kohde radan sivulla.
Peleissä "Crash of the Titans" ja "" suomenkielinen ääninäyttelijä on Veikko Honkanen.
Dave Burrows

Dave Burrows (s. 11. tammikuuta 1949 Toronto, Ontario, Kanada) on entinen jääkiekkoilija. Hänen seurojaan NHL:ssä olivat Pittsburgh Penguins ja Toronto Maple Leafs. Hän aloitti NHL-uransa 1971 pelattuaan ensin alasarjoissa. Hän lopetti huipputasolla 1981. Hän on jäänyt NHL:n historiaan puolustavana puolustajana. Burrows on yksi Penguinsin seurahistorian suosituimpia pelaajia. Hänet on valittu seuran sisäiseen Hall of Fameen.
Burrows saavutti maineensa Guy Lafleurin kaltaisten hyökkääjätähtien vahvuuksien eliminoijana. Hänen pelityyliään luonnehti eleettömyys.
Adrian Neritani

Adrian Neritani (s. 26. lokakuuta 1967 Lushnjë) on Albanian YK-suurlähettiläs. Hänestä tuli 2006 virassa Lublin Diljan seuraaja.
Neritani opiskeli politiikkaa ja oikeustiedettä Tiranan yliopistossa. Hän opiskeli myös Maltan yliopistossa ja John Marshall Law Schoolissa Chicagossa. Hän on New York State Bar Associationin jäsen. 
Neritani aloitti vuonna 1989 luennoinnin Luigi Gurakuqi -yliopistossa Shkodërissa. Diplomaattisen uransa hän aloitti 1991. Hän on naimisissa, ja hänellä on kaksi lasta.
Folio

Folio, lyh. "fol." (oik. ablatiivi sanasta = lehti), kirjan sivu (pagina). Tarkoittaa myös Kirjankoko, joka syntyy siten, että painoarkki taitetaan kahdeksi lehdeksi, kaksitaite, Formaatin lyhenne on 2:o, Synonyymi on "foliantti".
Paperin, pergamentin tai muun kirjoitusalustana käytetyn materiaalin lehti. Lehdet voivat joko muodostaa irrallisten arkkien sarjan tai ne on voitu ommella tai sitoa yhteen.
Marc Savard

Marc Savard (s. 17. heinäkuuta 1977 Ottawa, Ontario) on uransa lopettanut kanadalainen jääkiekkoilija, pelipaikaltaan keskushyökkääjä. Hän on NHL-seura New York Rangersin neljännen kierroksen varaus vuodelta 1995. Rangersin lisäksi hän on edustanut NHL:ssä Calgary Flamesia, Atlanta Thrashersia ja Boston Bruinsia. NHL-kauden 2004–2005 peruunnuttua vuoksi Savard pelasi Sveitsin Nationalliga A:ssa Bernissä ja B-liigan Thurgaussa. Savard oli sivussa peleistä yli viisi vuotta sen jälkeen, kun Coloradon Matt Hunwick taklasi häntä tammikuussa 2011. Nykyisin Savard toimii OHL-liigan Windsor Spitfiresin päävalmentajana.
The Pastels

The Pastels oli vuonna 1982 Glasgow'ssa, Skotlannissa perustettu yhtye. Se edustaa indie-rockin twee/shambling/anorak pop/C-86 kutsuttua liikettä. 
Sen jäsenet olivat Stephen Pastel (laulu/kitara), Katrina Mitchell (rummut/laulu), ja Aggi Wright (basso/laulu).
The Pastelsin innoittajina ovat toimineet muun muassa Velvet Underground, Teenage Fanclub ja The Beatles.
The Pastelsista puolestaan on intoutunut saman genren skottikasariyhtye Talulah Gosh, joka on Pastels-fanaattisuuttaan tehnyt kappaleen "The Day She Lost Her Pastels Badge". Tunnetuin Pastels-fani lienee kuitenkin edesmennyt teini-idoli Kurt Cobain.
Jacques Monod

Jacques Lucien Monod [žak mono] (9. helmikuuta 1910 Pariisi – 31. toukokuuta 1976 Cannes) oli ranskalainen biokemisti. Monod’ta pidetään nykyaikaisen molekyylibiologian luojana. 
Monod selvitti muun muassa sitä, miten bakteerisolussa geenit kytkeytyvät päälle ja pois aina tarpeen mukaan. Hän löysi myös bakteereiden perimälle tyypilliset operonit; hän huomasi, että sokeria hajottavat geenit olivat yhdessä ryppäässä siten, että geenit olivat perimässä järkevinä kokonaisuuksina lähekkäin. Monod tutki myös, miten entsyymien aktiivisuus vaihteli solun sisällä ja mitkä tekijät vaikuttivat tähän. Monod ehti elämänsä aikana julkaista parisataa tieteellistä artikkelia.
Monod sai yhdessä François Jacobin ja André Lwoffin kanssa lääketieteen ja fysiologian Nobelin lääketieteen palkinnon vuonna 1965. 
Monod’n kirja "Sattuma ja välttämättömyys" (1970) herätti kohua. Kirjan perusteesi oli, että elämällä ei ollut merkitystä ja että biosfääri oli sattuman ja lainomaisuuden tuottama fysikaalisesti ja kemiallisesti ymmärrettävä ja evoluution kautta monimutkaistunut ilmiö.
Monod kuoli nopeasti edenneeseen syöpään vuonna 1976.
Ropsten

Ropsten on osa Hjorthagenin kaupunginosaa Tukholmassa Ruotsissa. Ropstenin metroasema on Tukholman metron linjan 13 (Ropsten–Norsborg) päätepysäkki. Linjaa alettiin liikennöidä 2. syyskuuta 1967. Lidingön kuntaan johtava silta alkaa Ropstenista samoin kuin Gåshagaan liikennöivä Lidingön rata -pikaraitiotie.
Nimi "Ropsten" (vapaasti suomennettuna "Huutokivi") on vanhaa perua ja juontaa juurensa aikaan ennen sillan valmistumista Lidingön saarelle 1803, paikalla nimittäin sijaitsi suuri kivi, jonka päällä seisten ihmiset kutsuivat huutaen venekuljetusta saarelle.
Pilar Primo de Rivera

Pilar Primo de Rivera y Sáenz de Heredia (1907, 1910 tai 1912 – 17. maaliskuuta 1991) oli Espanjaa vuodet 1923–1930 diktaattorina hallinneen Miguel Primo de Riveran tytär, José Antonio Primo de Riveran sisko ja Falange Españolan naisjärjestön perustaja.
Pilar Primo de Rivera osallistui neljän muun naisen kanssa Falangen perustamiskokoukseen vuonna 1933, mutta hänen veljensä ei huolinut naisia jäseniksi. Niinpä naiset perustivat sisarjärjestö Seccio Feminina, SF, vuonna 1934. Järjestön huippuaikoina, sisällissodan päättyessä, siinä oli 600 000 jäsentä.
Paimentaminen

Paimentamisella tarkoitetaan karjan laiduntamista aidattomalla alueella tai sellaisessa paikassa, missä karjan karkaamisen luvattomaan paikkaan, loukkaantumisen tai petojen ruoaksi joutumisen riski on suuri. 
Paimentaminen oli aiemmin yleistä, ja sitä varten oli olemassa henkilö, paimen, joka koko ajan oli karjan mukana. Karjan paimentamisen tarve oli suuri, koska talojen maat sijaitsivat usein hajallaan ja taloon saattoi kuulua laajat alueet joutomaita ja niittyjä, joilta karjalle saatiin kesällä ruokaa paimentamalla karjaa niillä. Maita ei niiden laajuuden vuoksi kannattanut aidata. Kun tällaiset laidunmaat sijaitsivat kaukana talosta, saatettiin näille maille rakentaa niin sanottu karjamaja, jossa oli karjalle jopa navetta ja ihmisille pieni tupa asuttavaksi.
Karjan paimentamisesta vastasivat taloissa usein naiset ja lapset sekä vanhempi väki. "Paimenpojaksi" sanotaan vieläkin sähkölaitetta, joka kehittää sähköiseen karja-aitaan pulssivirran (sähköpaimen). Paimenet liikkuivat yleensä jalan karjan mukana.
Lehmiä ja lampaita paimennettiin. Kaikkiruokaisia sikoja, jotka eivät saa pääasiallista ravintoaan laidunkasveista, ei yleensä paimennettu, vaan ne pidettiin aitauksessa.
Maalaistalojen kotilaitumilla, jotka sijaitsivat useimmiten hyvin kasvavilla pelloilla, oli yleensä riu'uista tai piikkilangasta tehty aita, jolloin kenenkään ei tarvinnut jatkuvasti huolehtia, että karja pysyi omalla maalla.
Amerikkalaista paimenta kutsuttiin cowboyksi ja hän liikkui useimmiten ratsun kanssa, koska maasto oli esimerkiksi Texasissa yleensä puutonta ja karjalaumat suuria. Vieläkin maailman köyhimmissä ja vuoristoisissa maissa paimennetaan karjaa.
Etenkin vuoristoseuduilla käytetään apuna paimenkoiria.
Mohamed Fofana

Mohamed Fofana (s. 21. lokakuuta 1985) on guinealainen jalkapalloilija. Hän edusti viimeksi Kakkosessa pelannutta FC Viikinkejä.
Seurajoukkueura.
Fofana muutti Pariisiin vuonna 2001 ja sieltä myöhemmin Englantiin, jossa hän edusti Oxford Unitedia kolmen vuoden ajan. MYPAn kanssa Fofana teki sopimuksen elokuussa 2006. Lisäksi hän pelasi Veikkausliigassa FC Lahden joukkueessa kaudet 2009–2010. Yhteensä Fofanalle kertyi 88 liigaottelua, joissa hän teki 7 maalia.
Kaudeksi 2011 hän siirtyi Ykkösessä pelaavaan FC PoPaan ja sieltä jo kesäkuun alussa Kakkosen B-lohkon Lohjan Palloon loppukauden mittaisella sopimuksella. Lohjalta hän siirtyi vuonna 2012 Atlantikseen, jossa hän pelasi 2 kautta. Kaudeksi 2014 Fofana siirtyi Ykkösen PK-35:een, jossa keskikenttäpelaaja pelasi ainoastaan 2 ottelua.
Viimeisin seura Fofanalla oli Kakkosessa pelaava FC Viikingit. Viikingeissä Fofana pelasi kausina 2015–2016 yhteensä 36 ottelua, joissa hän teki 8 maalia.
Maajoukkueura.
Vuonna 2007 Fofana pelasi myös Guinean olympiajoukkueessa.
Määrällinen tutkimus

Määrällinen tutkimus eli kvantitatiivinen tutkimus tarkoittaa tutkimusta, jossa käytetään täsmällisiä ja laskennallisia, usein tilastollisia menetelmiä. Termiä käytetään yleensä ihmistieteiden kuten yhteiskuntatieteiden ja kasvatustieteen yhteydessä, mutta laajasti ottaen se voi tarkoittaa myös luonnontieteellistä tutkimusta. Määrällinen tutkimus on laadullisten tutkijoiden suosima käsite alueelle, joka vanhastaan on tunnettu nimellä tilastollinen tutkimus.
Esimerkiksi sosiologian tutkimuskohteena ovat ihmisten muodostamat yhteisöt sekä ihmisyhteisöjen toiminnasta seuraavat ilmiöt. Määrällisessä tutkimuksessa tutkija pyrkii keräämään itselleen empiiristä havaintoaineistoa. Havaintoaineistoa tarkastelemalla tutkija pyrkii ymmärtämään jotakin yhteiskunnallista ilmiötä. Havaintoaineistoa tarkastelemalla tutkija pyrkii tekemään yleistyksiä keräämästään havaintoaineistosta. 
Määrällisen tutkimuksen havaintoaineiston keruumenetelmiä voivat olla esimerkiksi haastattelu tai kirjekysely. Määrällinen tutkimusmenetelmä sopii suuria ihmisryhmiä kartoittaviin tutkimuksiin. Sen avulla ei saada yksittäistapauksista kattavaa tietoa. Määrällisessä tutkimuksessa käytetään usein tilastollisia malleja.
Laadullinen tutkimus kehittää muutaman yksittäistapauksen perusteella hypoteeseja (valistuneita arvauksia) muista tapauksista ("yleisestä"). Näiden hypoteesien todistaminen oikeaksi tai vääräksi vaatii määrällisiä menetelmiä.
Sosiaalitieteiden professori Pertti Tötön mukaan laadullinen tutkimus ei pysty vastaamaan kysymykseen miksi: syy-seuraus-suhteen todentamiseen tarvitaan aina tietoa ilmiöiden korrelaatiosta, ja sitä taas ei voi todeta ilman määrällistä tutkimusta. Niinpä jos määrälliset metodit unohdetaan, Tötön mukaan samalla hylätään kaikki varsinaisia "syitä" koskevat kysymykset. Kausaalisen selittämisen lisäksi määrällinen tutkimus tekee mahdolliseksi tilastollisen selittämisen ja tilastollisen kuvailun. Nämä kolme aluetta yhdessä kattavat valtaosan koko tieteellisen tutkimuksen kentästä.
Aba (Nigeria)

Aba on yli miljoonan asukkaan teollisuus- ja kauppakaupunki Nigerian eteläosissa. Kaupunki tunnetaan myös rikkaasta käsityökulttuuristaan.
Aba sijaitsee Aba-joen länsirannalla useiden maanteiden risteyksessä, Se oli sademetsäalueen igbojen perinteinen kauppapaikka, johon britit perustivat sotilastukilkohdan 1901 ja rautatien 1915. Sieltä alettiin kuljettaa maataloustuotteita, etenkin palmuöljyä ja palmunytimiä.
Abaco

Abaco on Bahamasaariin kuuluva kaksiosainen saari, jonka muodostavat "Great Abaco" ja "Little Abaco". Saarten yhteispinta-ala on 1 681 km² ja asukasluku noin 16 700.
Pungent Effulgent

Pungent Effulgent on Ozric Tentaclesin ensimmäinen studioalbumi. Se julkaistiin alun perin DemiMonde-levy-yhtiöllä vuonna 1989. Seuraavana vuonna yhtye julkaisi levyn uudelleen omalla Dovetail Records -merkillään, jolloin mukaan lisättiin bonusraita "Ayurvedsim". 
Ennen "Pungent Effulgentia" Ozric Tentacles oli tehnyt erilaisia kasettijulkaisuja.
Kappaleet.
Albumin kappaleet
Adamello

Adamello on Alppeihin kuuluva vuoristoryhmä Italiassa, Gardajärven pohjoispuolella. Sen korkein huippu on nimeltään Presanella, joka kohoaa 3 558 metrin korkeudelle merenpinnasta.
Korkeimmat huiput.
Adamellon vuoriston korkeimmat huiput.
Honda CB 750 Four

Honda CB750 Four eli "tuutti" oli Hondan vuonna 1969 esittelemä moottoripyörä, jota usein pidetään modernin moottoripyörän historian merkityksellisimpänä pyöränä. Pyörä oli nelisylinterinen, siinä oli sähköstartti ja nestetoiminen levyjarru edessä. Honda CB750 Four oli yksi ensimmäisistä superbike-pyöristä. Alkusarjan Honda CB750 Fourit tunnetaan nimellä "Sandcast", mikä johtuu siitä että niiden moottoreiden lohkot valettiin niin sanottuihin hiekkamuotteihin, jolloin valujälki oli karhea.
Tuutti-nimen alkuperä.
Hondan maahantuojan Oy Brandt Ab:n 100-vuosihistoriikin mukaan eräs vaihtoehto nimen syntymiselle on Meritullinkadun korjaamo, jossa asentajat puhuivat suomea mutta johto käytti myös ruotsia ja ulkomaanyhteyksien vuoksi myös muita kieliä. Pyörämalleista käytettiin niiden tarkkoja kuutiolukuja, eli Honda CB450 oli 444-kuutioisena mallia "fyrafyrafyra" tai "fourfourfour". Savon murretta puhunut asentaja Martti Pyykkö asiaa tarkemmin ajattelematta risti uuden 750-kuutioisen Hondan tyypiksi "seventtivörttifemttituutti", josta loppuosa jäi elämään. Toisen vaihtoehdon mukaan pyörä olisi saanut nimensä jäätelötuuttia muistuttavista äänenvaimentimistaan. Kolmas selitys lempinimelle liittyy pyörän kuutiotilavuuteen 750 ja jäätelötuutin sen aikaiseen hintaan joka oli 75 penniä. Myös keväisen laulun "Gaudeamus igitur" kohdalla "Post molestam senectutem", joka taipui usein muotoon "seventuutten", saattaa olla osuutensa nimien Tuutti ja Seventuutti synnyssä ja yleistymisessä.
Honda CB 750 F2.
Vuonna 1996 tuotiin markkinoille 27 vuotta aiempaa CB 750:ttä monelta osin muistuttava malli Honda CB 750 F2.
Njurba

Njurba (, ) on kaupunki Sahan tasavallan länsiosassa Venäjällä, 846 km tasavallan pääkaupungista Jakutskista länteen. Njurba sijaitsee Viljuin keskijuoksulla. Se on Njurban piirin hallinnollinen keskus.
Njurbassa on lentokenttä ja jokisatama. Kaupungin kautta kulkee maantie tasavallan pääkaupungista Jakutskista Mirnyihin. 
Kaupungissa on geologinen tutkimusasema, öljyvarasto ja teollisuuskombinaatti. ALROSA-yhtiön timanttituotannolla on keskeinen osa kaupungin taloudessa. Kaupungin palvelutarjontaan kuuluvat kulttuuritalo, klubi, kansojen ystävyyden museo, urheilukenttä, peruskoulun ala-, keski- ja yläasteen koulut, musiikki- ja urheilukoulut ja terveyskeskus.
Väestö.
Vuonna 2008 Njurban asukasluku oli 9 700. Vuonna 2002 väestöstä oli naisia 52,9 prosenttia ja miehiä 47,1 prosenttia.
Asukasluvun kehitys:
Historia.
Njurban asutuskeskus perustettiin vuonna 1930. Siitä tuli kaupunkityyppinen taajama vuonna 1958. Sahan tasavallan parlamentin 26. syyskuuta 1997 antamalla päätöksellä Njurbasta tuli tasavallan hallinnon alainen kaupunki.
North American Eagle

North American Eagle (NAE) on entisen USAF:n suihkuhävittäjä F-104 Starfighterin pohjalle rakennettu "auto", jolla on tarkoitus rikkoa maakulkuneuvon nopeusennätys. NAE on Landspeed-yhtiön projekti.
Nykyinen nopeusennätys on Thrust SSC:n nimissä oleva 763 mph (n. 1 223 km/h, 1,015 mach).
Toistaiseksi parhaalla yrityksellään ajoneuvo on saavuttanut tasan 700 mailin tuntinopeuden, jolla se pitää hallussaan kaikkien aikojen listan toista sijaa. Projektin tavoitteena on ylittää 800 mph raja (1 287 km/h, 1,05 mach).
Arch Linux

Arch Linux on Linux-jakelupaketti x86-64-prosessorilla varustetuille tietokoneille. Arch Linux on suunnattu edistyneille käyttäjille. Sen on tarkoitus olla yksinkertainen ja nopea. Arch Linuxista on saatavilla myös epäviralliset versiot i686- (Arch Linux 32) ja ARM-prosessoreille (Arch Linux ARM).
Ominaisuudet.
Käyttöjärjestelmää asentaessaan täytyy itse asentaa tarvitsemansa ohjelmapaketit. Ohjelmien asentamiseen käytetään pacman-paketinhallintajärjestelmää.
Arch Linux on jatkuvasti päivittyvä jakelu (). Käyttöjärjestelmä ei perustu tiettyyn julkaisusykliin. Pakettivarastojen paketteja päivitetään jatkuvasti ja käyttöjärjestelmän voi päivittää uusimpaan versioonsa suoraan pakettivarastoista.
Arch Linuxin asennusmedia sisältää ainoastaan asennusskriptin (pacstrap) vähimmäisedellytykset: kaikki järjestelmän asennukseen käytettävät paketit ladataan pakettivarastoista. Siten käyttöjärjestelmä koostuu heti alkuasennuksen jälkeen uusimmista saatavilla olevista versioista. Arch Linuxin asennusmediasta julkaistaan uusi versio aina joka kuukauden ensimmäisellä viikolla.
Arch Linuxiin pohjautuvia Linux-jakeluita.
Arch Linuxiin pohjautuvia Linux-jakeluita ovat muun muassa:
Reino Harsti

Reino Aksel Harsti (vuoteen 1921 "Henriksson"; 27. tammikuuta 1900 Uusikaupunki – 27. elokuuta 1979 Vantaa) oli taidegraafikko ja taidegrafiikan opettaja.
Harsti teki etsauksia, maalauksia sekä veistoksia. Tunnetuimpia hänen teoksistaan ovat Helsinki-aiheiset etsaukset 1930-luvulta, sekä vuoden 1721 Uudenkaupungin rauhan muistomerkki.
Harsti opiskeli Cainellin johdolla Firenzessä 1921–1922, sen jälkeen Wienin kuvataideakatemiassa ja Münchenin taideakatemiassa. Myöhemmin hän opiskeli Kungliga Akademien för de Fria Konsternassa Tukholmassa 1936. Hän opetti Suomen Taideakatemian koulussa 1936–1950 ja oli yksi Suomen Taidegraafikot ry:n perustajajäsenistä.
Harsti osallistui Suomen taiteilijain näyttelyihin 1923 alkaen. Harstille myönnettiin Pro Finlandia 1950 ja Valtion taiteilijaneläke 1963. Harstin teoksia muun muassa Ateneumin taidemuseossa, sekä Turun, Tampereen ja Jyväskylän taidemuseoissa.
Vieno Saaristo

Vieno Hillervo Saaristo (14. elokuuta 1936 Ilmajoki – 1. joulukuuta 2016 Helsinki) oli suomalainen näyttelijä, joka aloitti uransa Kouvolan amatööriteatterissa. Saaristo toimi myös opettajana Teatterikorkeakoulussa.
Hän esiintyi myös musiikkinäytelmissä. Hän oli Helsingin Hengitysyhdistyksen sekakuoron Huijeleiden perustajajäsen.
Pääaine

Pääaine on yliopistotutkintoon kuuluva opintokokonaisuus, jonka alalta opinnäytetyö, esimerkiksi pro gradu tai diplomityö, sekä kypsyysnäyte tehdään. Pääaineen varsinaiset opinnot (opinnot ilman opinnäytetyötä) ovat yleensä laajemmat kuin sivuaineen, mutta näin ei aina ole. Yleensä opiskelija opiskelee ensimmäisen vuotensa lähinnä pääaineensa (perus)opintoja ja kieliopintoja ja aloittaa sivuaineiden opinnot vasta toisena vuotenaan.
Alemmassa korkeakoulututkinnossa pääaineesta edellytetään suoritettavaksi perusopinnot ja aineopinnot sekä kandidaatin tutkinto. Ylemmässä korkeakoulututkinnossa suoritetaan syventävät opinnot sekä laaditaan pro gradu -tutkielma.
Helsingin yliopistossa puhutaan nykyään pääaineiden sijaan koulutusohjelmista ja niiden opintosuunnista sekä sivuaineiden sijaan toisen tieteenalan opinnoista.
Pääaine ja sosiaaliset suhteet.
Pääaine yhdistää opiskelijoita siten, että samaa pääainetta opiskeleville on oma ainejärjestönsä, johon sivuaineopiskelijatkin saattavat joskus kuulua.
Yhdysvalloissa tiettyjen alojen huomattava osa avioituu opiskelijatoverinsa kanssa. Teologian opiskelijoista jopa 21 prosenttia menee naimisiin opiskelukaverinsa kanssa. Opiskelijakollegoidensa kanssa todennäköisesti naimisiin päätyvät myös esimerkiksi tietojenkäsittelyn, musiikin, johtamisen ja farmasian opiskelijat. Henkilöstöjohtamisen, sosiaalityön ja kielten opiskelijat eivät todennäköisesti avioidu opiskelijatoverinsa kanssa.
Power Macintosh 8100

Power Macintosh 8100 on Apple Computerin 14. maaliskuuta 1994 julkaisema tietokone. Mallia myytiin Japanissa nimellä Power Macintosh 8115 ja siitä oli AWS-versio nimeltä Apple Workgroup Server 8150 ja multimediaversio nimeltä Power Macintosh 8100AV. Power Macintosh 8100 otti Quadra 800-tietokoneen paikan suorituskyvyltään raskaan sarjan Macintosh-koneiden joukossa. Laitteen seuraajaksi tuli Power Macintosh 8500, viimeisen 110 MHz:n suorittimella varustetun 8100-mallin valmistaminen lopetettiin 14. lokakuuta 1995.
Tekniset tiedot.
Power Macintosh 8100AV sisälsi äänen ja videon käsittelyyn tarvittavat liitännät, mutta näyttömuistin määrää ei voinut päivittää. Perusmallin PDS-kortilla olevaa näyttömuistia saattoi lisätä 4 Mt:n saakka.
Power Macintosh 8500

Power Macintosh 8500 on Apple Computerin 8. elokuuta 1995 julkaisema tietokone. Euroopassa ja Japanissa laite julkaistiin 11. tammikuuta 1996 ja sitä myytiin nimellä Power Macintosh 8515. Power Macintosh 8500 julkaistiin myös osana AWS-palvelinmallistoa nimellä Apple Workgroup Server 8550. 8500 sisälsi vakiona runsaat multimediaominaisuudet tarjoten audio-, S-video- ja komposiittivideoliitännät, tehokkaan suorittimen ja laajennettavuuden tytärkorttipaikan (mezzanine card) muodossa. Ensimmäinen julkaisuerä käytti 120 MHz:n PowerPC 604 -suoritinta, joka päivitettiin myöhemmin 150 MHz:iin. 5. elokuuta 1996 tietokoneeseen vaihdettiin 180 MHz:n PowerPC 604e -suoritin. Power Macintosh 8500 -mallien tuotanto lakkautettiin 17. helmikuuta 1997.
Would?

Would? on grunge -yhtye Alice in Chainsin toisen studioalbumin "Dirt" kappale, joka julkaistiin myös singlenä.
Kappale on Alice in Chainsin tyylisesti todella raskas ja synkkä. Sen kirjoitti yhtyeen kitaristi Jerry Cantrell ja se sai paljon vaikutteita edesmenneestä Mother Love Bonen laulajasta, Andrew Woodista, joka kuoli heroiinin yliannostukseen keväällä 1990. Kappale käsittelee paljon Woodin riippuvuutta hänen omasta näkökulmastaan, jota Cantrell kirjoittaessaan kappaletta havittelikin ja halusikin ihmisten olla tuomitsematta häntä hänen valinnoistaan. On myös epäilty onko mahdollisesti kappaleen sanoituksella viitattu myös Alice in Chains -laulajaan Layne Staleyyn, joka myös laulaa kappaleessa, sillä hänelläkin kuten Woodilla oli heroiiniriippuvuus, joka vei häneltäkin lopulta hengen.
Single ylsi Suomen virallisen listan sijalle 17.
Kappale on mukana Cameron Crowen ohjaamassa romanttisessa komediassa Singles vuodelta 1992.
Mellon Collie and the Infinite Sadness

Mellon Collie and the Infinite Sadness on yhdysvaltalaisen alternative rock -yhtyeen The Smashing Pumpkinsin vuonna 1995 julkaistu kolmas studioalbumi. Se on yhtyeen kaupallisesti menestynein ja tunnetuin albumi. Levy on myynyt kotimaassaan 9,4 miljoonaa kappaletta ja sitä pidetään myös yhtenä 1990-luvun keskeisimmistä rock-albumeista. Albumi sisältää hitit "Tonight, Tonight", "Bullet with Butterfly Wings" ja "1979". Albumi on jaettu kahdelle levypuoliskolle nimillä "Dawn to Dusk" ja "Twilight to Starlight", ja vinyyliversio pienempiin osiin nimillä "Dawn", "Tea Time", "Dusk", "Twilight", "Midnight" ja "Starlight". "Starlight"-osio sisältää kappaleet "Infinite Sadness" ja "Tonite Reprise", jotka eivät sisälly CD-versioon. 
Yhtye sai monia Grammy-ehdokkuuksia vuonna 1997. Yhtye oli ehdolla mm. kategorioissa "Vuoden albumi", "Vuoden levytys" ("1979"), "Paras vaihtoehtomusiikkiesitys" ja "Paras musiikkivideo" ("Tonight, Tonight"). The Smashing Pumpkins voitti Grammyn kategoriassa "Paras hard rock -esitys" kappaleella "Bullet with Butterfly Wings".
Äänitys ja tuotanto.
Corgan alkoi välittömästi kirjoittaa uusia kappaleita yhtyeen kolmannelle albumille 13-kuukautisen "Siamese Dream" -kiertueen jälkeen. Yhtye ajatteli tekevänsä tupla-albumin. Corgan kertoi yhtyeellä olleen lähes tarpeeksi materiaalia tehdäkseen "Siamese Dreamista" tupla-albumin, ja uudella albumilla yhtye halusi laittaa erilaista materiaalia luodakseen "leveämmän" albumin Corgan halusi yhtyeen tekevän albumin kuin se olisi yhtyeen viimeinen. Corgan kuvaili siinä vaiheessa albumia lehdistölle vastaavaksi kuin ""The Wall" X-sukupolvelle".
Yhtye päätti lopettaa työskentelyn Butch Vigin kanssa, joka oli tuottanut yhtyeen edelliset albumit, ja valitsi Floodin ja Alan Moulderin tuottajiksi. Corgan sanoi, "Ollakseni täysin rehellinen, mielestäni asiantila, jossa meistä oli tullut niin läheisiä Butchin kanssa, alkoi olla meidän haittanamme [. . .] Tunsin vain, että meidän piti patistaa itsemme normaaliin "Pumpkin äänitystapaan". En halunnut toistaa edellisiä töitämme." Huhtikuussa 1995, yhtye aloitti nauhoitussessiot harjoittelemalla, menemättä ensin studioon. Tällöin yhtye äänitti rankkarytmisiä kappaleita Floodin kanssa. Harjoittelun piti luoda karkea luonnos albumista, mutta siitä muodostuikin albumin perusta. Corgan kertoi, "Niin työskentely teki koko prosessista erittäin mielenkiintoisen – siitä ei tullut pitkäveteistä."
Yhtye aloitti studioäänitykset Alan Moulderin kanssa Chicago Recording Company -studiossa Chicagossa. Harjoitussessioiden kappaleita hiottiin, ja niihin lisättiin sampleja, käyttäen Power Macintosh 8100 Pro Toolsilla. Muut yhtyeen jäsenet saivat suuremman roolin albumin teossa, toisin kuin "Siamese Dreamin" teossa, jossa Corganin kerrottiin äänittäneen kaikki basso- ja kitaraosiot itse. 
Kun äänityssessiot loppuivat, yhtyeellä oli 57 valmista kappaletta. Näistä kappaleista valittiin 28 kappaletta, jotka julkaistiin albumilla. tosin yhdessä vaiheessa levy aiottiin julkaista 32 kappaleen kanssa.
Osaamiskeskusohjelma

Osaamiskeskusohjelma oli Valtioneuvoston määräaikainen erityisohjelma, jolla suunnataan paikallisia, alueellisia ja kansallisia voimavaroja huippuosaamisen hyödyntämiseen ja alueelliseen kehitystyöhön. Ohjelma perustui alueiden kehittämisestä annettuun lakiin (602/2002). Tavoitteena on parantaa valittujen korkean osaamisen alojen yritysten
kilpailukykyä sekä synnyttää uutta liiketoimintaa ja uusia toimintamalleja innovaatioiden edistämiseksi. Ohjelmassa kootaan suurempia kokonaisuuksia, jotka panostavat niille harvoille aloille, joilla on tunnistettu olevan kansainvälisen tason osaamista. Toimijoiden yhteistyö on käytännössä edellytys sille, että voidaan kilpailla tasaveroisesti EU:n tutkimuksen puiteohjelman- sekä rakennerahastojen tutkimus- ja tuotekehitysrahoista muiden maiden kanssa.
Keskeisiä yhteistyötahoja olivat yritykset, yliopistot, ammattikorkeakoulut, tutkimuslaitokset, teknologiakeskukset ja eri rahoittajatahot kuten kaupungit, kunnat, maakuntaliitot, TE-keskukset ja niiden teknologian kehittämisosastot ja lääninhallitukset.
Valinnan osaamisklustereista ja niihin kuuluvista osaamiskeskuksista tekee Valtioneuvosto. 
Ohjelma päättyi 2013.
Ohjelmakausi 1994–1998.
Osaamiskeskusohjelma määriteltiin ensimmäisen kerran laissa vuonna 1994, kun aluelainsäädäntöä uudistettiin Eu-jäsenyyttä silmällä pitäen. Ohjelma käynnistyi vuonna 1994 kahdeksan osaamiskeskuksen voimin. Mukaan hyväksyttiin vain suurimmat Helsingin, Tampereen, Turun, Oulun, Kuopion, Lappeenrannan, Vaasan ja Jyväskylän kaupunkiseudut. Vuonna 1995 mukaan otettiin elintarvikealan, matkailun ja metsäosaamisen valtakunnalliset verkosto-osaamiskeskukset.
Ohjelmakausi 1999–2006.
Toiselle ohjelmakaudelle nimettiin 14 alueellista osaamiskeskusta ja kaksi valtakunnallista verkosto-osaamiskeskusta. Viimeisimmän laajennuksen jälkeen 2003–2006 osaamiskeskusohjelmaa toteutti yhteensä 22 keskusta, joista 18 oli alueellisia ja neljä useamman eri maakunnan alueelle ulottuvaa verkosto-osaamiskeskusta.
Ohjelmakaudella 1999–2006 osaamiskeskusohjelma myötävaikutti noin 1 300 uuden yrityksen ja 13 000 työpaikan syntyyn sekä edisti noin 29 000 työpaikan säilymistä. Ohjelmaan liittyviin hankkeisiin kohdentui yli 100 miljoonaa euroa kilpailtua T&amp;K-rahoitusta. Hankkeiden kokonaisrahoitus oli noin 580 miljoonaa euroa.
Ohjelmakausi 2007–2013.
Kolmannella ohjelmakaudella on tavoitteena luoda vahvempi yhteys kansalliseen innovaatiopolitiikkaan, strategiaan ja ohjelmiin, uuteen yrityspalvelukonseptiin sekä Lissabonin strategian mukaisiin toimintoihin tutkimuksen puiteohjelmassa ja rakennerahastopolitiikassa.
Osaamisklusterit ja niitä toteuttavat osaamiskeskukset.
Osaamiskeskusklustereihin kuuluvat liitejäseninä lisäksi: Jokioinen (elintarvikekehitys), Porvoo (jokapaikan tietotekniikka ja asuminen), Vaasa (digitaaliset sisällöt), Varkaus (tulevaisuuden energiateknologiat), Jyväskylä (matkailu ja elämystuotanto), Tornio (meriklusteri) ja Nivala (meriklusteri).
Turkin maakunnat

Turkin maakunnat (, monikossa "iller") ovat Turkin ylimmän tason hallintoalueita. Turkki jakautuu 81 maakuntaan, jotka jakautuvat edelleen 919 piirikuntaan (2014 tilanne).
Vuonna 2014 Turkin väkirikkain maakunta oli Turkin tilastokeskuksen mukaan Istanbul (14 377 018 as.) ja vähiten asukkaita oli puolestaan Bayburtin maakunnassa (80 607 as.). Pinta-alaltaan laajin maakunta on Konya (40 838 km2) ja pienin Yalova (798 km2).
Luettelo maakunnista.
1)
Bullet with Butterfly Wings

Bullet with Butterfly Wings on alternative rock -yhtye Smashing Pumpkinsin hittikappale ja singlejulkaisu albumilta "Mellon Collie and the Infinite Sadness". Kappaleellaan yhtye voitti parhaan hard rock -esityksen Grammy-palkinnon vuonna 1997.
"Bullet with Butterfly Wings" on myös Animal Planet -kanavan "Valassodat"-hittisarjan tunnuskappale.
Chris Moneymaker

Christopher "Chris" Bryan Moneymaker (s. 21. marraskuuta 1975 Atlanta, Georgia) on yhdysvaltalainen pokeriammattilainen, joka voitti vuoden 2003 World Series of Pokerin (WSOP) pääturnauksen. 
Moneymaker opiskeli laskentatoimea Tennesseen yliopistossa ja työskenteli kirjanpitäjänä valmistuttuaan. Hän voitti paikan WSOP:hen PokerStars-nettipokerisivuston satelliittiturnauksen kautta. Satelliitin osallistumismaksu oli 39 dollaria. Moneymaker voitti yllättäen myös pääturnauksen, jonka ykköspalkinto oli 2,5 miljoonaa dollaria. Moneymakerin tuhkimotarinan kaltaista nousua pokerimiljonääriksi pidetään yhtenä syynä (yhdessä television pokeriohjelmien kanssa) nettipokerin räjähdysmäiseen kasvuun erityisesti Yhdysvalloissa.
WSOP:n jälkeen Moneymakerin paras turnaussijoitus on maaliskuussa 2004 World Poker Tourin Shooting Stars -tapahtumassa voitettu 200 000 dollarin arvoinen kakkostila.
Moneymakerilla on oma yritys Moneymaker Gaming ja hän edustaa PokerStars-nettipokerihuonetta. Elokuussa 2007 hänen pokeriuransa turnausansiot ylittivät 2,7 miljoonaa dollaria.
Joe Hachem

Joseph "Joe" Hachem (, s. 3. marraskuuta 1966, Libanon) on libanonilais-australialainen pokeriammattilainen. Hachem voitti vuoden 2005 World Series of Pokerin (WSOP) pääturnauksen, jonka ykköspalkinto oli 7,5 miljoonaa dollaria.
Hachem muutti perheensä mukana Libanonista Australiaan vuonna 1972. Vuonna 2002 hän luopui urastaan kiropraktikkona harvinaisen käsien verenkiertohäiriön takia ja päätti keskittyä pokeriin.
Myös Joe Hachemin veli Tony Hachem on menestynyt pokeriturnauksissa.
Pokeriura.
2005.
Hachem voitti 7. heinäkuuta 2005 World Series of Pokerin pääturnauksen ($10,000 no limit Texas hold 'em) lyöden 5 618 muuta pelaajaa. Toisin kuin kaksi aiempaa voittajaa (Greg Raymer ja Chris Moneymaker), Hachem ei ollut selviytynyt turnaukseen internetin kautta vaan maksamalla osallistumismaksun ("buy-in"). Kuten Raymer ja Moneymaker, Hachem toimii nykyään PokerStarsin edustajana.
Kolmea päivää ennen pääturnausta Hachem oli sijoittunut kymmenenneksi WSOP:n $ 1,000 No Limit Hold'em -turnauksessa ansaiten 25 850 dollaria.
2006-2011.
30. kesäkuuta 2006 Hachem oli toinen WSOP:n $ 2,500 Short Handed No Limit Hold'em -turnauksessa Las Vegasissa. Palkintosumma oli 256 800 dollaria. Heinäkuussa hän sijoittui sijalle 15 WSOP:n $ 2,000 Pot Limit Hold'em -kisassa ja oli neljäs $ 2,500 Pot Limit Hold'emissa. Vuoden 2006 WSOP:n pääturnauksessa Hachem oli rahasijalla (238.), mutta putosi jatkosta hävittyään ässillä Andrew Schreibmanin jätkäparia vastaan.
14. joulukuuta 2006 Hachem otti ensimmäisen World Poker Tour -voittonsa. Las Vegasissa käydyn $ 15,000 WPT Doyle Brunson North American Poker Classic - No Limit Hold'em -turnauksen ykköspalkinto oli 2 207 575 dollaria.
Lokakuussa 2009 Hachem voitti EPT:n Lontoon osakilpailun yhteydessä pelatun European 8 Game Championshipin. Ykköspalkinto oli 42 400 puntaa.
Kesäkuussa 2011 Hachemin pokeriuran turnausansiot olivat yli 11,3 miljoonaa dollaria. Hachem on The Hendon Mobin kaikkien aikojen liveturnausansiotilastossa kahdeksantena. 
Hachem oli PokerStars-nettipokerihuoneen sponsoroima pelaaja joulukuuhun 2011 saakka.
Hanna-Mari Katila

Hanna-Mari Katila (o.s. Karhinen, s. 1980 Juuka) on suomalainen malli ja näyttelijä, joka esitti Nooran roolia elokuvassa "Pitkä kuuma kesä" vuonna 1999. Elokuvan jälkeen hän suoritti asepalveluksen Vekaranjärvellä ja opiskeli sitten tv-kuvaajaksi. Hän on juontanut nuortenohjelma Subbaria Subtv:llä arki-iltapäivisin ja toiminut radiotoimittajana Radio SuomiPOPilla.
Hän kuuluu Lahen Elmu ry:n perustajajäseniin ja toimii yhdistyksen puheenjohtajana. Armeijan jälkeen hän on ollut on aktiivisesti mukana Päijät-Hämeen maakuntajoukkojen toiminnassa. Radiotoimittajan työn jälkeen hän siirtyi tapahtumatuotantojen ja musiikkimanageroinnin puolelle. Elokuussa 2021 Katila aloitti työt tapahtumaliiketoiminnan lehtorina LAB-ammattikorkeakoulussa. Hän on naimisissa ja kahden lapsen äiti.
Yusuf Dadoo

Yusuf Mohamed Dadoo ( 5. syyskuuta 1909 Krugersdorp, Witwatersrand - 19. syyskuuta 1983 Lontoo, Englanti) oli eteläafrikkalainen poliitikko, apartheidin vastustaja ja SACP:n puheenjohtaja. Dadoo liittyi SACP:n vuonna 1939 ja vuonna 1940 hänet valittiin puolueen Johannesburgin paikallisosaston ja jo vuonna 1941 koko puolueen keskuskomiteaan. Vuoden 1960 hätätilalain julistuksen jälkeen Dadoo painui maan alle ja joutui pakenemaan pian Botswanaan. Vuonna 1972 puheenjohtajan J. B. Marksin kuoleman jälkeen hänet valittiin yksimielisesti puolueen puheenjohtajaksi. 
Dadoo ja M.P. Naicker olivat merkittävässä asemassa kun SAIC 1940-luvun lopulla radikalisoitui ja otti käyttöön väkivallattoman kansalaistottelemattomuuden rotuerottelun vastustuksessa.
Hendrik J. van den Bergh

Hendrik Johan van den Bergh (27. marraskuuta 1914 – 16. elokuuta 1997) oli eteläafrikkalainen kenraali ja apartheidin aikaisen Valtion turvallisuustoimiston () johtaja. Van den Bergh kuului nuoruudessaan äärioikeistolaiseen Ossewabrandwag-järjestöön ja oli toisen maailmansodan aikana pidätettynä natsisympatioidensa vuoksi. Yhdessä pääministeri John Vorsterin kanssa van den Bergh pyrki kukistamaan apartheidin vastaisen toiminnan käyttäen apunaan uutta lainsäädäntöä, joka antoi poliisille laajat valtaoikeudet.
Van den Berghin johtaman BOSS:n vaikutusvalta kasvoi, ja siitä tuli jopa merkittävämpi toimielin kuin puolustus- tai ulkoministeriöstä. Van den Berghin ja Vorsterin läheinen suhde huolestutti maan silloista puolustusministeriä Pieter Willem Bothaa. Vorster, josta vuonna 1978 oli tullut maan presidentti, joutui eroamaan vuonna 1979 talousskandaalin seurauksena. Skandaalin aiheutti paljastunut tieto siitä, että valtion varoja oli käytetty englanninkielisen "The Citizen" -lehden ostamiseen ja että BOSS oli sekaantunut kauppaan.
Pääministeriksi noussut Botha pyysi van den Berghiä eromaan, ja vuonna 1980 BOSS korvattiin uudella kansallisella turvallisuusvirastolla ("National Intelligence Service", NIS), jonka johtoon nousi Lukas Barnard.
Uuden-Seelannin dollari

Uuden-Seelannin dollari (virallinen koodi NZD) on Uuden-Seelannin rahayksikkö, jota laskee liikkeelle Uuden-Seelannin keskuspankki. Sitä käytetään myös Cookinsaarilla, Niuella, Tokelaulla ja Pitcairnilla. Uuden-Seelannin dollari jakaantuu 100 centiin. 
Heinäkuun 2025 alussa yhdellä eurolla sai noin 1,95 Uuden-Seelannin dollaria. 
Historia.
Uuden-Seelannin dollari korvasi aikaisemman rahayksikön Uuden-Seelannin punnan 10. kesäkuuta 1967. Huolimatta radikaalista muutoksesta uusiseelantilaiset ottivat uuden valuutan vastaan, ja mielikuvien muokkaamiseksi julkaistiin mm. uudesta valuutasta kertova laulu ja Mr. Dollar -niminen maskotti. 
Desimaalivaluuttaan siirtymistä oli yritetty jo aiemmin ja ensimmäinen ehdotus asiaa koskien tehtiin jo 1908. 
Nimellisarvot.
Kolikot.
Lähde:
Setelit.
Lähde:
Monacon Grand Prix 1971

Monacon Grand Prix 1971 oli Formula 1 -sarjan historian 200. osakilpailu, joka ajettiin 23. toukokuuta 1971 Monacon radalla. Kilpailu oli kauden kolmas ja sen voitti brittiläinen Jackie Stewart Tyrrell-Fordilla. 
Kilpailun ensimmäisten kierrosten aikana Brabhamin kuljettajilla oli vaikeuksia, kun Graham Hill kolaroi ja Tim Schenken sai vaurioita François Cevert’n autosta (Cevert keskeytti kilpailun myöhemmin moottorivian aiheuttamaan kolariin).
Suomussalmen Urheiluampujat

Suomussalmen Urheiluampujat Ry on vuonna 1966 perustettu, Suomussalmella toimiva urheiluammunnan erikoisseura.
Suomen Ampumaurheiluliiton ja Suomen Metsästäjäliiton jäsenseuran lajivalikoimiin kuuluu pistooli-, kivääri- ja haulikkolajien lisäksi muun muassa ilmapistooli ja -kiväärilajit. Lisäksi toimintaan kuuluu kuntourheilujaostossa harrastettavat hirvenjuoksu ja -hiihto. Seuran urheilijat ovat kilpailleet menestyksekkäästi sekä kansainvälisissä että kansallisissa kilpailuissa, tunnetuin seuraa edustava urheilija on skeetin olympiahopeamitalisti Marko Kemppainen.
Pokrovsk (Venäjä)

Pokrovsk (, ) on kaupunki Lenan varrella Sahan tasavallan eteläosassa Venäjällä, 70 km Sahan pääkaupungista Jakutskista etelään. Pokrovsk sijaitsee Hangalassin ulusissa (piirissä) ja on sen hallinnollinen keskus.
Pokrovskissa on tiili-, teräsbetoni- ja asfalttitehtaat. Pokrovskin kautta kulkee Jakutskista Amurin alueelle johtava maantie.
Historia.
Kasakat perustivat paikalle "Karaulny Mys"-nimisen linnoituksen vuonna 1682, josta sittemmin kehittyi "Pokrovskojen" kylä. Kylästä tuli kaupunkityyppinen taajama vuonna 1941, jolloin sen nimi muuttui samalla nykyiseen muotoon, Pokrovsk. Kaupunki Pokrovskista tuli vuonna 1998.
Sacra corona unita

Sacra corona unita on Kaakkois-Italian Apulian maakunnassa toimiva mafian kaltainen järjestäytynyt rikollisjärjestö. Se on Etelä-Italian mafioista nuorin ja pienin. Italian media käyttää nimitystä kaikkien Apulian järjestäytyneiden rikollisjärjestöjen yhteisnimityksenä, myös niiden, jotka ovat erillisiä alkuperäisestä Sacra corona unitasta.
Historia.
Ennen 1980-lukua Apuliassa ei ollut toiminut omaa mafiaa, vaan Italian muut mafiat käyttivät aluetta salakuljetuksiin, sieppauksiin ja huumeiden jalostamiseen. Napolin mafia eli Camorra rekrytoi vuonna 1979 apulialaisia rikollisia toimimaan Apuliassa laskuunsa. Kyllästyttyään napolilaisten vaatimaan 40 prosentin osuuteen apulialaiset päättivät perustaa oman mafiansa. Sacra corona unitan perusti pankkiryöstäjä Giuseppe ”Pino” Rogoli Barin vankilassa joulupäivänä 1981.
Sacra corona unita lainasi sääntönsä ja rituaalinsa suoraan Calabrian mafialta eli ’Ndranghetalta tämän luvalla. Järjestön nimessä "Sacra Corona" viittaa sekä pyhitettyyn rukousnauhaan ja sen yhdistämiin ("Unita") helmiin (vertauksena rituaalikasteen yhdistämiin jäseniin), että pyhään kruunuun eli Etelä-Italiaa hallinneen Bourbon-suvun kruunuun. Järjestö on 2000-luvulla jo pitkälti luopunut alkuperäisestä kasterituaalistaan. Alkuaikoina Sacra corona unitan jäsenistö oli selvästi nuorempaa kuin muiden mafioiden. Lisäksi toiminnassa on ollut alusta alkaen mukana poikkeuksellisen paljon naisia.
Järjestö laajeni 1980-luvun alussa nopeasti vankiloiden ulkopuolelle. Se kontrolloi ja laajensi paikallista tupakan salakuljetusta Balkanilta meren yli Italiaan. Se myös kiristi suojelurahoja yrittäjiltä ja huijasi EU:n tukirahoja, sekä myi huumeita, järjesti uhkapelejä ja suojeli prostituutiota. Keräämänsä rahat järjestö osittain sijoitti lailliseen liiketoimintaan.
Sacra corona unita suoritti 1980-luvulla ja 1990-luvun alussa sadoittain rikollisten ja ulkopuolisten murhia sekä pommi-iskuja, joita esimerkiksi vuosien 1989–1992 aikana tehtiin Apuliassa noin kaksi tuhatta. Järjestön vahvistumisen ja väkivaltaistumisen seurauksena se määriteltiin mafiaksi, ja sadoittain sen jäseniä tuotiin oikeuden eteen. 1990-luvun lopulla järjestö vähensi murhaamista ja keskittyi tupakan salakuljetusyhteistyöhön Balkanin rikollisten kanssa.
Sacra corona unita heikkeni 2000-luvulla, kun viranomaiset alkoivat valvoa tupakan salakuljetusta. Sen jälkeen järjestö on ansainnut rahaa esimerkiksi Salenton turismiin liittyvällä huumekaupalla mutta myös laillisella liiketoiminnalla. Järjestö omistaa myös useita jalkapalloseuroja. Se on Apuliassa kansan suosiossa, sillä se työllistää paikallisia asukkaita ja avustaa köyhiä perheitä. Rikollisen toiminnan se on suurelta osin ulkoistanut paikallisille nuorille ja albanialaisille rikollisille.
Greg Raymer

Gregory "Greg" Paul Raymer (s. 1964 Minot, Pohjois-Dakota) on yhdysvaltalainen pokeriammattilainen. Hänet tunnetaan parhaiten vuoden 2004 World Series of Pokerin (WSOP) pääturnauksen voittajana. Raymerin lempinimi "Fossilman" tulee hänen fossiilien keräilyharrastuksestaan. Hän pitää pientä fossiilia käsikorttiensa päällä pelipöydässä. Raymer tunnetaan myös usein pelin aikana käyttämistään läpinäkymättömistä hologrammiaurinkolaseista.
Elämä ennen pokeria.
Raymer syntyi Pohjois-Dakotassa, mutta muutti perheensä mukana Lansingiin, Michiganiin muutaman kuukauden ikäisenä. Gregin ollessa 11-vuotias Raymerit muuttivat Floridan Clearwateriin. Greg Raymer valmistui University of Minnesota Law Schoolista vuonna 1992. Raymer oli patenttilakimiehenä yli vuosikymmenen, mutta ei työskentele enää alalla.
Pokeriura.
Muutettuaan Stoningtoniin, Connecticutiin vuonna 1999 Raymer alkoi pelata pokeria Foxwoods Resort Casinolla samaan aikaan kun työskenteli lääkealan yrityksen patenttilakimiehenä. 
Raymerin ensimmäinen rahasija WSOP:ssa oli Chris "Jesus" Fergusonin voittamassa vuoden 2001 1 500 dollarin omaha hi-lo split 8 or better -turnauksessa, jossa hän sijoittui kahdenneksitoista. Vuoden 2004 WSOP:n pääturnauksessa ($10,000 no limit texas hold 'em) Raymer löi David Williamsin ja voitti ykköspalkinnon viisi miljoonaa dollaria. Raymer selvisi finaaliin voittamalla PokerStarsin 160 dollarin satelliittiturnauksen internetissä, aivan kuten vuoden 2003 voittaja Chris Moneymaker. Raymer edustaa nykyisin PokerStarsia kuten Moneymaker ja vuoden 2005 WSOP-voittaja Joe Hachem. 
Vuoden 2005 WSOP:n pääturnauksessa Raymer oli 25. voittaen 304 680 dollaria. Vuosina 2005–2007 hän on selviytynyt neljän WSOP-turnauksen finaalipöytään.
Syyskuussa 2007 Raymer voitti edustamansa pokerihuoneen PokerStarsin WCOOP (World Championship of Online Poker)-mestaruuden pot limit omahassa. Ykköstilastaan hän ansaitsi 168 362 dollaria.
Vuoden 2009 WSOP:ssa Raymer sijoittui 40000 dollarin WSOP:n juhlaturnauksessa kolmanneksi ja ansaitsi 774 927 dollaria.
Tammikuussa 2010 Raymerin pokeriuran turnausansiot ylittivät 6,8 miljoonaa dollaria.
Myytit vaaleaihoisista ei-euripidisistä kansoista

On olemassa myyttejä kansoista ja heimoista, jotka eivät kuulu euripideihin, mutta joiden piirteisiin silti kuuluu yleensä euripideihin yhdistetty vaalea iho, hiukset tai silmät. Yleensä vaaleahiuksisuus yhdistetään euripideihin, vaikka valtaosa euripideistä on tummahiuksisia. Vaaleita silmiä on vain euripideillä. Kuitenkin vaaleahiuksisuutta löytyy Australian aboriginaalien ja melanesialaisten keskuudesta paikoin erittäin yleisesti, vaikka heidän ihonvärinsä on tumma. 
Vaaleahiuksiset eskimot.
Vilhjamur Stefansson ja eräät muut arktisten seutujen tutkijat ovat väittäneet löytäneensä vaaleahiuksisia eskimoita. 
Valkoiset intiaanit.
1920-luvulla väitettiin, että Amazonin viidakosta on löydetty valkoisten intiaanien heimo.